बिसायखथि अफिसारनिफ्राय रिपर्ट मोन्नानै सेरमान आलि बिथांआ बुङोदि,बिसियखथि बिफाना 'D' Voter खौ जेबो खालामनो हाया जेब्लासिम भारतनि बिसायखथि बिफाना बिथोन हरा ।बेरेखा हान्जानि डेबाब्राथा सायकिया बिथांआ बुङोदि,'D' Voter आयदाया आसामनि थाखाय गुबुन,बे आयदाखौ लानानै भारतनि बिसायखथि बिफान्नि Software आ आसामनि थाखाय आलादायै दाजानाय,जेब्लासिम भारतनि बिसायखथि बिफाना बे Software नि दाथायखौ सोलाया अब्लासिम 'D' Voter नि मुंफोराबो थाबाय थागोन होन्ना बिथांआ बाथ्राखौ जावख्लेङो ।पारलियामोन्टारि एफायर मनट्री चन्द्र महन पाटवारि बिथांआ बुङोदि,जों साफ्रोमबो बिसायखथिनि अफिसारफोरखौ बिथोन हरखानाय जाबायदि - जाय बिथांमोनि मुंखौ बिजिरसालिआव नोगोरारि होन्ना फोसावदों बे बिथांमोनि मुंफोरखौ 'D' Voter बिमुंनिफ्राय दानख' जानांगौ लोगोसे जों भारत बिसायखथि बिफानखौबो बेबादिनो बिथोन हरनाय जाखाबाय होन्ना बिथांआ बुंबावो ।जौगाखां हाबा मावनायानो NCHAC बिसायखथिनि गुबै थांखि : रन्जित दास